ब्रिटेन स्थित रियल इस्टेट विश्लेषक एवं रिसर्चर ‘नाइट फ्रेंक’ कम्पनी ने अपनी हाल की एक रिपोर्ट में दिल्ली एवं राष्ट्रीय राजधानी क्षेत्र में रियल इस्टेट बाजार की जो तस्वीर खिंची है, वह किसी भी मायने में उत्साहवर्धक नहीं है। ‘इंडिया : रियल इस्टेट’ नामक अपनी रिपोर्ट में वे बताते हैं कि इस इलाके में 2 लाख 398 अपार्टमेंट यूनिट्स बन कर पड़े हैं, जिनमें रहनेवाला कोई नहीं है। उनका अनुमान है, इन्हें बेचने में कम से कम चार साल लगेगा। ध्यान रहे कि कम्पनी ने इन आँकड़ों को बिल्डर्स से बात करके इकट्ठा किया है ।(http://news.myestatepoint.com /news/noida/over-2-lakh-apartments-unsold-in-delhi-ncr-may-take-4-years-to-be-picked-up-knight-frank-2/) अपनी अर्धवार्षिक रिपोर्ट में एजेंसी ने लिखा है कि विगत छह माह से पुराने फलैटों को भी ग्राहक नहीं मिल रहे हैं। उपर्युक्त संस्था के निदेशक के मुताबिक ‘राष्ट्रीय राजधानी क्षेत्र का, जो देश का सब से बड़ा आवासीय मार्केट है, यह दौर उसका सब से खराब दौर कहा जा सकता है।’